पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना मरीजों की संख्या में लगातार हो रही बढ़ोतरी को देखते हुए राज्य सरकार ने आज से 15 मई तक के लॉकडाउन लगा दिया है। राज्य सरकार के जिला प्रशासन को मिले पत्र के अनुसार इस अवधि में जिले में कंप्लीट लॉकडाउन रहेगा। आपातकालीन सेवाओं को छोड़कर अन्य सभी प्रतिष्ठान व कार्यालय बंद रहेंगे। जरूरी सेवाएं यथा बैंक सहित अन्य वित्तीय संस्थान, रेल या हवाई टिकटों के साथ यात्रा करने वाले लोगों के लिए निजी वाहन, 50 फीसदी सवारी के साथ सरकारी बस आदि को चलने रहने की स्वीकृति दी गई है। जिला प्रशासन की ओर से जारी गाइडलाइन के अनुसार लॉकडाउन के नियमों की अवहेलना पर एपिडेमिक एक्ट के तहत कार्रवाई की जाएगी। कोरोना से बचाव के लिए डीएम रचना पाटिल सहित अन्य अधिकारी कोविड गाइडलाइन के पालन की अपील करती रही है। जारी गाइडलाइन के अनुसार सुबह 7 बजे से 11 बजे तक सब्जी, दूध, फल सहित अन्य आवश्यक सामग्रियों की खरीद-बिक्री होगी। ये लॉकडाउन आप लोगों की सुरक्षा के लिए ही लगाया गया है। तमाम रिसर्च में यह सामने आया है कि आप घरों में लॉक रहेंगे तभी कोरोना डाउन होगा।
कोरोना के बढ़ते संक्रमण को ले लॉकडाउन शुरू, 15 मई तक रहेगी पाबंदी, उल्लंघन पर एपिडेमिक एक्ट के तहत कार्रवाई
जिला प्रशासन, पुलिस, सिविल डिफेंस, विद्युत आपूर्ति, जलापूर्ति, स्वच्छता, फायरब्रिगेड, अस्पताल, आपदा प्रबंधन, टेलीकॉम, पोस्ट ऑफिस खुले रहेंगे।
अस्पताल और उससे जुड़ी सेवाएं (दवा दुकानें, लैब, एंबुलेंस) काम करते रहेंगे.
बैंकिंग, बीमा, एटीएम, औद्योगिक और विनिर्माण कार्य, कंस्ट्रक्शन वर्क्स, ई-कॉमर्स, कृषि और उससे जुड़े कार्य, प्रिंट और इलेक्ट्रॉनिक मीडिया, टेलीकॉम, - इंटरनेट सर्विस, ब्रॉडकास्टिंग, केबल सर्विस चालू रहेगी
पेट्रोल पंप, एलपीजी, पेट्रोलियम आदि से संबंधित रिटेल और भंडारण प्रतिष्ठानों में काम होगा.
आवश्यक खाद्य सामग्री, फल-सब्जी (ठेला पर बिक्री), मांस-मछली, दूध, पीडीएस की दुकानों को सुबह सात से 11 बजे तक की अनुमति
रेस्टोरेंट व होटल से 9-9 हो सकेगी होम डिलीवरी
पब्लिक प्लेस पर अनावश्यक घूमने-फिरने पर रोक
सभी तरह के गाड़ियों के परिचालन पर रोक
पब्लिक ट्रांसपोर्ट में 50 फीसदी लोगों को बैठने की अनुमति
रेल, फ्लाइट्स और लंबी दूरी की यात्रा करने वालों को पब्लिक ट्रांसपोर्ट से सफर की अनुमति
सभी स्कूल, कॉलेज, कोचिंग संस्थान बंद. किसी तरह की परीक्षाएं नहीं
रेस्टोरेंट और खाने की दुकानें बंद रहेंगी. सुबह 9 से रात 9 बजे तक होम डिलीवरी को मंजूरी
शादी में 50 तो श्राद्ध में 20 लोग हो सकेंगे शामिल
सभी तरह के धार्मिक स्थलों पर पाबंदी।
सामाजिक, राजनीतिक, मनोरंजन, खेलकूद, शैक्षणिक, सांस्कृतिक और धार्मिक आयोजन नहीं।
सिनेमा हॉल, शॉपिंग मॉल, क्लब, स्विमिंग पूल, स्टेडियम, जिम, पार्क और उद्यान बंद।
विवाह समारोह में 50 व्यक्तियों को आने की अनुमति, डीजे और जुलूस की इजाजत नहीं होगी।
श्राद्ध कर्म, अंतिम संस्कार में 20 व्यक्तियों के शामिल होने की इजाजत।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn